Творческа среща-разговор с Борислав Костов | Габрово | stovesti.info
Творческа среща-разговор с Борислав Костов
Творческа среща-разговор с Борислав Костов и представяне
На 13 февруари 2018 година (вторник) от 17 часа, ден преди празника на обичта - Свети Валентин, в залата за срещи и събития на Регионална библиотека „Априлов-Палаузов” в Габрово ще има събитие в унисон с Деня на влюбените
На 13 февруари 2018 година (вторник) от 17 часа, ден преди празника на обичта - Свети Валентин, в залата за срещи и събития на Регионална библиотека „Априлов-Палаузов” в Габрово ще има събитие в унисон с Деня на влюбените – журналистът, театрал и писател Борислав Костов ще представи своята книга „Пепел от пеперуди” заедно с Виолета Белчева – художникът илюстратор на книгата. Благодарение на нейните усилия великолепните стихове на Боби Костов са получили образ и цвят, които вълнуват не по-малко от словата. Сплавта между художествени изображения и поезия е неделима, звучи като прекрасна мелодия в ушите ни и радва нашите очи.
Днес Борислав Костов живее и работи в град Велико Търново. Като писател има богата биография – книгите, излезли изпод перото му, са вече 26. Освен своя поезия на български и немски език, Костов е автор на монографии – за писателя дисидент Георги Марков, за поета Пеньо Пенев, за футболната ни легенда Георги Аспарухов – Гунди, книгата му „Балкански съборник“ е сатирично-публицистична и се появява по повод 25-годишнината от демократичните промени в България.
Илюстрациите на Вили, експерт «Човешки ресурси», но с художнически талант за илюстратор са 19 на брой. За нея книгата на Костов «Пепел от пеперуди» е първа изява като художник. Център на 30-те стихотворения и на нейните акварели е вечната жена, която създава обич и красота около себе си, умее да намира своето място в света и да го отстоява с любов и радост. От мелодичните стихове прозират творческа зрялост, житейска мъдрост, тъга и в същото време оптимизъм.
Заповядайте на поетичната среща-разговор с автора Борислав Костов и илюстратора Виолета Белчева – нека заедно се насладим на магията на словото и цветовете.
В залата на Регионална библиотека – Габрово събитието ще бъде съпроводено с импровизирана изложба на «пеперудените» картини от книгата «Пепел от пеперуди» - 13 февруари, 17.00 часа, библиотеката.
https://liternet.bg/publish10/vdonev/borislav-kostov.htm